**MEDICINSKA ŠKOLA**

KLASA: 400-04/22-01/5

URBROJ: 2182-47-22-2

 Šibenik, 7. srpnja 2022. g.

 **BILJEŠKE UZ FINANCIJSKO IZVJEŠĆE ZA RAZDOBLJE**

 **OD I.- VI. 2022. GODINE**

**OBRAZAC PR-RAS**

636-više prihoda u odnosu na isto razdoblje prethodne godine. Glavni razlog tome je što nam je Ministarstvo uplaćivalo sredstva po dosuđenim sudskim presudama i sredstva za pripadajuće sudske pristojbe čega nije bilo u 2021. godini. To je sveukupno iznos od 317.782,34 kn.

638-sredstva se odnose na projekt Erasmus+ kojeg smo bili nositelj. Dodatna sredstva u 2022. g. smo dobili nakon potpune i naknadne realizacije projekta u 2021. g. za koji smo sredstva uprihodovali u 2020. g. u kojoj projekt nije realiziran zbog pandemije).

663-više prihoda u odnosu na isto razdoblje prethodne godine zbog održavanja maturalnog plesa (42.158,29 kn) kojeg nije bilo u 2021. g.

311-više prihoda u odnosu na isto razdoblje prethodne godine zbog rashoda nastalih po sudskim tužbama odnosno presudama (158.972,40 kn) kao i zbog povećanja plaća.

321-više prihoda u odnosu na isto razdoblje prethodne godine zbog povećanog odlaska naših zaposlenika na službena putovanja u odnosu na isto razdoblje prethodne godine.

323-glavni razlog povećanja su znatno veći rashodi za vanjsku suradnju kao i isplata od 35.000,00 kn voditelju mladih na projektu Equality hurts noone u sklopu i po dovršetku projekta Erasmus+ (3237). Također, zbog normalizacije stanja u vezi s pandemijom znatno su veća izdvajanja za najam dvorane za potrebe održavanja nastave TZK-a (3235). Razlog odstupanja je i testiranje na Covid (3236). U ovoj godini u odnosu na prethodnu godinu nismo imali potrebe za tekuće i investicijsko održavanje postrojenja i opreme (3232). Povećane su i cijene komunalnih usluga (3234). U sklopu konta 3239 prošle godine smo imali i poveći rashod za objavu oglasa u vezi natječaja čega ove godine nije bilo. Dok nismo u potpunosti prešli na novi program Glavne knjige neko vrijeme smo u prethodnoj godini plaćali i stara i nova programska rješenja između ostalog i zbog načina na koji smo dotadašnje usluge plaćali (kvartalno)-3238.

329-Glavni razlog odstupanja su troškovi sudskih postupaka (64.926,56 kn), troškovi u vezi učeničkih sredstva (za koje dobivamo prihode od upisnina učenika) u iznosu od 41.292,68 kn kojih nije bilo u istom razdoblju prethodne godine zbog situacije s pandemijom i ograničavajućih okolnosti u vezi provedbe učeničkih aktivnosti. Velikim dijelom razlog odstupanja je i održavanje maturalnog plesa (sveukupno 50.736,64 kn). Zbog normalizacije stanja povećani su i rashodi za reprezentaciju.

343-Osnovni razlog odstupanja su zatezne kamate po sudskim presudama (59.245,12 kn).

381-razlog odstupanja su povećana izdvajanja učenika i nastavnika za kumče u Africi, kojemu je kum naša škola, zbog prelaska kumčeta iz srednje škole na fakultet.

92211-razlog značajnijeg smanjenja prenesenog viška prihoda u odnosu na prethodnu godinu je trošenje značajnog iznosa (166.394,75 kn) od viška prihoda za projekt Erasmus+ (prihod je, ponavljamo, uprihodovan u 2020. godini).

**OBRAZAC OBVEZE**

U obrascu Obveze, stanje obveza na kraju izvještajnog razdoblja iznosi 585.369,34 kn (V006), a odnosi se na plaće za zaposlene i pomoćnika u nastavi za 6. mjesec, naknadu zbog nezapošljavanja osoba s invaliditetom, vanjsku suradnju, prijevoz za 6. mjesec, račune za 6. mjesec, putne naloge i na obveze za bolovanja koje refundira Ministarstvo (10.356,93 kn-V010). Navedene obveze bit će podmirene u narednom razdoblju.